
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВЫРӐНТИ ХӐЙ ТЫТӐМЛӐХӐН ДЕПУТАЧӖН, СУЙЛАНӐ ОРГАНӐН ЧЛЕНӖН, ВЫРӐНТИ ХӐЙ ТЫТӐМЛӐХӐН ДОЛЖНОҪА СУЙЛАНӐ ҪЫННИН ПОЛНОМОЧИЙӖСЕНЕ ПУРНӐҪЛАМА 
ПАРАКАН ГАРАНТИСЕМ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ҫӗртме уйӑхӗн 10-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑхӑн депутачӗн, суйланӑ органӑн членӗн, вырӑнти хӑй тытӑмлӑхӑн должноҫа суйланӑ ҫыннин полномочийӗсене пурнӑҫлама паракан гарантисем ҫинчен" 2012 ҫулхи юпа уйӑхӗн 3-мӗшӗнчи 64 №-лӗ саккунне (Чӑваш Республикин Саккунӗсен пуххи, 2012, 10 №; "Республика" хаҫат, 2018, раштав уйӑхӗн 26-мӗшӗ; 2020, авӑн уйӑхӗн 30-мӗшӗ) ҫакӑн пек улшӑнусем кӗртес:
1) 3 статьяна ҫакӑн пек ҫырса 4-мӗш пай хушса хурас:
"4. Муниципаллӑ должноҫсене йышӑнакан тата полномочисене яланхи йӗркепе пурнӑҫлакан ҫынсене ҫак Саккунӑн 131 статйипе килӗшӳллӗн Федерацин "Страхлав пенсийӗсем ҫинчен" 2013 ҫулхи раштав уйӑхӗн 
28-мӗшӗнчи 400-ФЗ №-лӗ саккунӗпе килӗшӳллӗн ватлӑхпа (инвалидлӑхпа) паракан страхлав пенсийӗ ҫумне е Раҫҫей Федерацийӗнче халӑха ӗҫпе тивӗҫтересси ҫинчен калакан Раҫҫей Федерацийӗн саккунӗсемпе килӗшӳллӗн срокчен паракан страхлав пенсийӗ ҫумне уйӑхсерен хушса тӳлекен укҫа (малалла ҫавӑн пекех – пенси ҫумне уйӑхсерен хушса тӳлекен укҫа) евӗр хушма пенси тивӗҫтерӗвне палӑртма пултараҫҫӗ.";
2) ҫакӑн пек ҫырса 131 статья хушса хурас:
"131 статья. Пенси ҫумне уйӑхсерен хушса тӳлекен укҫа 
1. Муниципаллӑ пӗрлӗхӗн уставӗпе пӑхса хӑварнӑ срокра муниципаллӑ должноҫсене йышӑнакан тата полномочисене яланхи йӗркепе пурнӑҫлакан ҫынсене Федерацин "Страхлав пенсийӗсем ҫинчен" 2013 ҫулхи раштав уйӑхӗн 28-мӗшӗнчи 400-ФЗ №-лӗ саккунӗпе килӗшӳллӗн ватлӑхпа (инвалидлӑхпа) паракан страхлав пенсийӗ ҫумне е Раҫҫей Федерацийӗнче халӑха ӗҫпе тивӗҫтересси ҫинчен калакан Раҫҫей Федерацийӗн саккунӗсемпе килӗшӳллӗн срокчен паракан страхлав пенсийӗ ҫумне уйӑхсерен хушса тӳлекен укҫана палӑртма пултараҫҫӗ. Уйӑхсерен хушса тӳлекен укҫана палӑртмалли тӗслӗхсене, условисене тата йӗркене ҫак Саккунпа килӗшӳллӗн муниципаллӑ пӗрлӗхӗн уставӗпе палӑртаҫҫӗ.
2. Муниципаллӑ пӗрлӗхӗн уставӗпе пӑхса хӑварнӑ срокра муниципаллӑ должноҫсене йышӑнакан тата полномочисене яланхи йӗркепе пурнӑҫлакан ҫынсен пенсийӗ ҫумне уйӑхсерен хушса тӳлекен укҫана муниципаллӑ пӗрлӗхӗн уставӗнче палӑртмалли тӗслӗхсене, условисене тата йӗркене палӑртнӑ чухне пенси ҫумне уйӑхсерен хушса тӳлекен укҫана ҫапла палӑртаҫҫӗ:
муниципаллӑ должноҫа яланхи йӗркепе виҫӗ ҫултан пуҫласа пилӗк ҫулччен йышӑннӑ чухне тивӗҫлӗ муниципаллӑ должноҫӑн должность шалӑвӗнчен 55 процентран иртмен виҫепе;
муниципаллӑ должноҫа яланхи йӗркепе пилӗк ҫултан пуҫласа вунӑ ҫулччен йышӑннӑ чухне тивӗҫлӗ муниципаллӑ должноҫӑн должность шалӑвӗнчен 75 процентран иртмен виҫепе;
муниципаллӑ должноҫа яланхи йӗркепе вунӑ ҫултан пуҫласа вун пилӗк ҫулччен йышӑннӑ чухне тивӗҫлӗ муниципаллӑ должноҫӑн должность шалӑвӗнчен 85 процентран иртмен виҫепе;
муниципаллӑ должноҫа яланхи йӗркепе вун пилӗк ҫул тата ытларах йышӑннӑ чухне тивӗҫлӗ муниципаллӑ должноҫӑн должность шалӑвӗнчен 95 процентран иртмен виҫепе.
Пенси ҫумне уйӑхсерен хушса тӳлекен укҫана муниципаллӑ должноҫа йышӑнакана ҫав ҫыннӑн страхлав пенсийӗ ҫумне хушса паракан ҫирӗплетнӗ тӳлевне кӑларса тӳлеҫҫӗ.
Пенси ҫумне уйӑхсерен хушса тӳлекен укҫа виҫине шутласа палӑртма муниципаллӑ должноҫсене йышӑнакан ҫынсен должность шалӑвне вӗсем муниципаллӑ должноҫсене пӗр вӗҫӗм 12 тулли уйӑх хушши (малалла – расчетлӑ тапхӑр) йышӑнни тӑрӑх палӑртаҫҫӗ (хӑйсем суйланӑ тӑрӑх).
Расчетлӑ тапхӑрта должность шалӑвӗсем тӗрлӗ виҫеллӗ пулнӑ муниципаллӑ тӗрлӗ должноҫсене йышӑннӑ ҫыннӑн пенси ҫумне уйӑхсерен хушса тӳлекен укҫа виҫине расчетлӑ тапхӑрӑн кашни уйӑхӗнче муниципаллӑ должноҫсем тӑрӑх палӑртнӑ должность шалӑвӗсене хушса тата пулнӑ укҫа-тенкӗ калӑпӑшне 12 ҫине пайласа палӑртнӑ должность шалӑвӗн виҫине палӑртаҫҫӗ.
3. Федерацин "Страхлав пенсийӗсем ҫинчен" 2013 ҫулхи раштав уйӑхӗн 28-мӗшӗнчи 400-ФЗ №-лӗ саккунӗпе килӗшӳллӗн ватлӑхпа (инвалидлӑхпа) паракан страхлав пенсийӗ ҫумне е Раҫҫей Федерацийӗнче халӑха ӗҫпе тивӗҫтересси ҫинчен калакан Раҫҫей Федерацийӗн саккунӗсемпе килӗшӳллӗн срокчен паракан страхлав пенсийӗ ҫумне уйӑхсерен хушса тӳлекен укҫана пама кирлӗ должность оклачӗсем тӗлӗшпе муниципаллӑ должноҫсен (муниципаллӑ службӑн должноҫӗсен) переченьне хушса ҫырнипе килӗшӳллӗн ҫак Саккунпа палӑртаҫҫӗ.
4. Муниципаллӑ должноҫа йышӑнакан ҫыннӑн маларах вӑйра тӑнӑ Федерацин "Раҫҫей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 ҫулхи юпа уйӑхӗн 6-мӗшӗнчи 131-ФЗ №-лӗ саккунӗн 35 статйин 16-мӗш пайӗн ҫиччӗмӗш абзацӗпе, 
36 статйин 6-мӗш пайӗн 21-мӗш, 3-мӗш, 6–9-мӗш пункчӗсемпе, 61-мӗш пайӗпе, 40 статйин 71-мӗш пайӗпе, 10-мӗш пайӗн 5–8-мӗш тата 92-мӗш пункчӗсемпе, 101-мӗш пайӗпе, 73 статйин 1-мӗш тата 2-мӗш пайӗсемпе пӑхса хӑварнӑ сӑлтавсемпе е тата Раҫҫей Федерацийӗн коррупцие хирӗҫ кӗрешесси ҫинчен калакан саккунӗсемпе палӑртнӑ чарусене, пӳлӳсене пӑхӑнманнине, тивӗҫсене пурнӑҫламаннине пула, е тата Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2025 ҫулхи пуш уйӑхӗн 20-мӗшӗнчи 33-ФЗ №-лӗ саккунӗн 21 статйин 1-мӗш пайӗн 1–3-мӗш пункчӗсемпе, 30 статйин 1-мӗш пайӗн 6-мӗш, 
7-мӗш тата 10-мӗш пункчӗсемпе тата 2-мӗш пайӗпе пӑхса хӑварнӑ сӑлтавсемпе полномочийӗсене пӑрахӑҫланӑ тӗслӗхре пенси ҫумне уйӑхсерен хушса тӳлекен укҫана палӑртмаҫҫӗ.
5. Чӑваш ССР халӑх депутачӗсен район (хулари) канашӗн председателӗн, Чӑваш АССР ӗҫ ҫыннисен депутачӗсен районти (хулари) ӗҫ тӑвакан комитечӗн председателӗн, Чӑваш АССР, Чӑваш ССР халӑх депутачӗсен районти (хулари) ӗҫ тӑвакан комитечӗн председателӗн должноҫӗсене тата 2006 ҫулхи кӑрлач уйӑхӗн 1-мӗшӗччен Чӑваш Республикин район (хула) администрацийӗн пуҫлӑхӗн должноҫне яланхи йӗркепе професси шайӗнче йышӑнакан ҫынсене муниципаллӑ пӗрлӗх уставӗпе пӑхса хӑварнӑ тӗслӗхсенче, условисемпе тата йӗркепе пенси ҫумне уйӑхсерен хушса тӳлекен укҫана палӑртма пултараҫҫӗ.";
3) ҫакӑн пек ҫырса хушса ҫырни хушса хурас:
"Чӑваш Республикин 
"Чӑваш Республикинче вырӑнти хӑй тытӑмлӑхӑн депутачӗн, суйланӑ 
органӑн членӗн, вырӑнти хӑй тытӑмлӑхӑн должноҫа суйланӑ 
ҫыннин полномочийӗсене пурнӑҫлама 
паракан гарантисем ҫинчен" 
саккунӗ ҫумне хушса ҫырни


Федерацин "Страхлав пенсийӗсем ҫинчен" 
2013 ҫулхи раштав уйӑхӗн 28-мӗшӗнчи 400-ФЗ №-лӗ саккунӗпе килӗшӳллӗн ватлӑхпа (инвалидлӑхпа) паракан страхлав пенсийӗ ҫумне е Раҫҫей Федерацийӗнче халӑха ӗҫпе тивӗҫтересси ҫинчен 
калакан Раҫҫей Федерацийӗн саккунӗсемпе килӗшӳллӗн срокчен 
паракан страхлав пенсийӗ ҫумне уйӑхсерен хушса тӳлекен укҫана 
пама кирлӗ должность оклачӗсем тӗлӗшпе муниципаллӑ 
должноҫсен (муниципаллӑ службӑн должноҫӗсен) 
переченӗ


	
Федерацин "Страхлав пенсийӗсем ҫинчен" 
2013 ҫулхи раштав уйӑхӗн 28-мӗшӗнчи 400-ФЗ №-лӗ саккунӗпе килӗшӳллӗн ватлӑхпа (инвалидлӑхпа) паракан страхлав пенсийӗ ҫумне е Раҫҫей Федерацийӗнче халӑха ӗҫпе тивӗҫтересси ҫинчен 
калакан Раҫҫей Федерацийӗн саккунӗсемпе килӗшӳллӗн срокчен паракан страхлав пенсийӗ ҫумне уйӑхсерен хушса тӳлекен укҫана пама кирлӗ должность оклачӗсем тӗлӗшпе муниципаллӑ должноҫсен (муниципаллӑ службӑн должноҫӗсен) ячӗ

	
Федерацин "Страхлав пенсийӗсем ҫинчен" 
2013 ҫулхи раштав уйӑхӗн 28-мӗшӗнчи 400-ФЗ №-лӗ саккунӗпе килӗшӳллӗн ватлӑхпа (инвалидлӑхпа) паракан страхлав пенсийӗ ҫумне е Раҫҫей Федерацийӗнче халӑха ӗҫпе тивӗҫтересси ҫинчен 
калакан Раҫҫей Федерацийӗн саккунӗсемпе килӗшӳллӗн срокчен паракан страхлав пенсийӗ ҫумне уйӑхсерен хушса тӳлекен укҫана пама пӑхса хӑварнӑ должность ячӗ

	Муниципаллӑ округ, хула округӗн пуҫлӑхӗ (1)
	Муниципаллӑ округ, хула округӗн пуҫлӑхӗ

	Муниципаллӑ округ пуҫлӑхӗ (1)

	Муниципаллӑ район пуҫлӑхӗ 

	Муниципаллӑ округ администрацийӗн территори пайӗн пуҫлӑхӗ (2,8)

	Хула поселенийӗн, ял поселенийӗн пуҫлӑхӗ

	Муниципаллӑ округ, хула округӗн администрацийӗн пуҫлӑхӗ (1)

	Чӑваш ССР халӑх депутачӗсен районти (хулари) канашӗн председателӗ, Чӑваш АССР ӗҫ ҫыннисен депутачӗсен районти (хулари) ӗҫ тӑвакан комитечӗн председателӗ, Чӑваш АССР, Чӑваш ССР халӑх депутачӗсен районти (хулари) ӗҫ тӑвакан комитечӗн председателӗ, Чӑваш Республикин район (хула) администрацийӗн пуҫлӑхӗ".



2 статья
Ҫак Саккун 2025 ҫулхи ҫӗртме уйӑхӗн 19-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ 
	
О. Николаев



Шупашкар хули
2025 ҫулхи ҫӗртме уйӑхӗн 11-мӗшӗ

